ka en ka ka ka ka ka ka ka ka en en ka ka ka en ka ka ka ka ka ka ka ka ka ka en ca es es ne en en ka en en en ka ka en en en en en en en en en en en en en en ka en nl ka en en ka ka ka ka ka ka ka ka ka ka ka ka en en en en en pt en en en pt pt en en en en en en en en en en en en en en en en
Date: July 7, 2019Author: litagora 0 Comments
ინდექსი ლიტაგორას რუბრიკაა, რომელიც ყოველკვირეულად, ან შეძლებისდაგვარად ყოველკვირეულად, ამ ვებგვერდზე სხვადასხვა მედია რესურსს წარმოგიდგენთ. სიტყვა მედია აქ ყველაზე ფართო გაგებით უნდა გავიგოთ, რაც მოიცავს ყველაფერს, მუსიკიდან დაწყებული, წიგნებით გაგრძელებული და პოდკასტებით დამთავრებული.
ამ რუბრიკაში მოსახვედრად კონკრეტული რესურსი უნდა მოიცავდეს საგანმანათლებლო ელემენტს, იყოს ქართული აუდიტორიისთვის მეტ-ნაკლებად სიახლე და ეხმაურებოდეს მნიშვნელოვან თემას.
ამ პოსტში ინდექსის მორიგ რესურსს გთავაზობთ.
დღევანდელი ინდექსის გმირი ინგლისურენოვანი პოდკასტი Team Human-ია, რომელსაც მედია თეორეტიკოსი, ავტორი და დოკუმენტალისტი, დაგლას რაშკოფი უძღვება.
დაგლას რაშკოფი კიბერ მოძრაობის და 90იანი წლების კონტრკულტურის სათავეებთან იდგა, მეგობრობდა და თანამშრომლობდა ისეთ ადამიანებთან როგორიც ტიმოთი ლირი და ჯენესის პი-ორიჯია. მის სახელს უკავშირდება სხვადასხვა ინტერნეტ ტერმინის შექმნა, მათ შორის ყველაზე ცნობილი ალბათ “ვირუსული მედია”-ა. 90იანების დასაწყისში მისი პირველი წიგნის, Cyberia-ს გამოცემაზე, რაშკოფის თქმით, გამომცემლებმა უარი განაცხადეს, იმ მოტივით, რომ მაშინდელი პროგნოზებით “ინტერნეტი 1993-ში დამთავრდებოდა.” ინტერნეტი, მოლოდინის მიუხედავად, არ დამთავრდა და წიგნი საბოლოო ჯამში 1994 წელს გამოიცა. მას შემდეგ რაშკოფმა ახალი მედიის მიმართულებით ათზე მეტი მნიშვნელოვანი წიგნი გამოსცა, მათ შორისაა წელს გამოცემული Team Human, ნაშრომი, რომლის სახელწოდება მის გამოსვლამდე ცოტა ხნით ადრე წამოწყებული პოდკასტის სათაურს ემთხვევა.
რაშკოფი იმ ადამიანებს რიცხვს განეკუთვნება, რომლებსაც თანამედროვე სამყაროში ცვლილებების შეტანა სურთ. რაშკოფი ცვლილებების აუცილებლობას მეტწილად ახალი მედის სფეროში ხედავს, თუმცა პოლიტიკის, გლობალური დათბობის და არაერთ სხვა თანამედროვე პრობლემურ თემას ეხება. მისი პოდკასტის მთავარი იდეა კი სხვადასხვა ძალაუფლების სისტემების გაადამიანურებაში და ჰუმანური მიზნების მისაღწევად კოლაბორაციული გარემოს ძიების პროცესს წარმოადგენს. რაშკოფის სტუმრებად თანამედროვე დასავლეთის მნიშვნელოვანი მოაზროვნეები ჰყავს, აქტივისტები, ავტორები და პროფესორები, რომლებიც ერთ რამეზე თანხმდებიან – უკეთესი მომავლის შესაქმნელად საჭიროა ადამიანებს შორის უფრო მეტი თანამშრომლობა.
სამწუხაროდ პოდკასტის მინუსი [ქართული თვალთახედვიდან] იმაში მდგომარეობს, რომ ის მხოლოდ ინგლისურადაა ხელმისაწვდომი და მის სრულფასოვნად მოსასმენად ამ ენის კარგ დონეზე ცოდნაა საჭირო. თუმცა, თუ ენას ფლობთ მისი ინტერნეტში მოძიება არ გაგიჭირდებათ, პოდკასტი სხვადასხვა პლატფორმაზეა ხელმისაწვდომი, მათ შორის castbox-ზე. პოდკასტის მოსმენა და მასზე უფრო მეტი ინფორმაციის გაგება, ასევე მის ოფიციალურ გვერდზე შეგიძლიათ.
ახალი მედიაახალი მედიის თეორიადაგლას რაშკოფითანამედროვეობის გამოწვევებითანამედროვეობის პრობლემებილიტაგორაპოდკასტისაგანმანათლებლო
View all posts by litagora
Previous Previous post: წიგნები და ქალაქები #2. რუსთავი
Next Next post: “შესწორებები” – მეოცე საუკუნის ამერიკის ოჯახური პორტრეტი
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Enter your email address to follow this blog and receive notifications of new posts by email.
ყველაზე ნახვადი ბოლო 48 საათში
კასანდრა - ომი ქალის თვალთახედვით
15 სერიალი, რომელიც დაგავიწყდათ, ან ყურადღება არ მიაქციეთ
მურთაზ ჩიქოვანი | სტენდ-აფ კომედია
ჟოზე სარამაგუ: მწერალი, რომელიც ვატიკანს დაუპირისპირდა
ჩარლზ ბუკოვსკი: მონებს არასდროს უხდიან იმდენს, რომ გათავისუფლდნენ...
ეჟენ დელაკრუას თავისუფლება მიუძღვება ხალხს | რატომ ვტყუვდებით?
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Join 224 other followers
Already have a WordPress.com account? Log in now.